钦定古今图书集成/理学汇编/经籍典/第078卷 > 朱子大全集 > 《答赵佐卿》
## 钦定古今图书集成/理学汇编/经籍典/第078卷 > 朱子大全集 > 《答赵佐卿》

“所示《易说》，足见玩意之深，不胜叹服。”此经旧亦尝伏
读，然每病其未有入处，乃承见喻，使反复其论，盖久
不知其所以对也。顾厚意不可以终辞，姑以己意略
疏其后，未知当否？惟高明裁之，复有以诲警之，则幸
甚。大抵圣经惟《论》《孟》文词平易而切于日用，读之疑
少而益多。若《易》《春秋》，则尤为隐奥而难知者，是以平
日畏之而不敢轻读也。